Praeguseks on möödas ajad, kui talumehed varusid kevaditi konservitööstusele tonnide viisi kasemahla, kus see siis kolmeliitristesse purkidesse villiti. Mõnel üksikul on kasemahlaturg alles. Metsuri sõnul on tervislikust looduspuhtast joogist ka jaapanlased huvitatud.  Noor mees mäletab, et vanasti olid talved külmemad ja pikemad, kasemahlagi hakati koguma alles pärast jüripäeva: «Hanged olid veel metsaservas,  hommikuti oli maa külmetunud, päeva peale läks soojemaks ja ega see mahl väga pikalt jooksnud - õige varsti olid kased hiirekõrvus.»